
	[bookmark: nev]PARAJDI-LOSONCZI PÉTER LÁSZLÓ
kémia 
BSc, 6. félév
Debreceni Egyetem
Természettudományi és Technológiai Kar
	






Konzulens:
	Dr. Buglyó Péter
egyetemi docens, DE TTK




A [Ru(η6-p-cimol)(H2O)3]2+ kölcsönhatása α-alaninhidroxámsavval

A dolgozat keretében a [Ru(η6-p-cimol)(H2O)3]2+ félszendvics Ru(II) kation α-alaninhidroxámsavval való kölcsönhatását vizsgáltuk pH-potenciometriás, ESI-TOF-MS és 1H-NMR módszerek segítségével. A vizsgálatokhoz használt ligandumot magunk állítottuk elő a megfelelő aminosavból kiindulva a klasszikus hidroxámsav szintézissel.
A félszendvics Ru(II) kationokat az utóbbi időben mint potenciális rákellenes szereket tartják számon, emellett ismert egyes hidroxámsavak daganatellenes hatása is. A Tanszéken eddig előállított ruténium-hidroxamát komplexek nem mutattak biológiai aktivitást, így most a hidroxámsavak származékaival, az aminohidroxámsavakkal kezdtünk vizsgálatokat.
Az eredményeket összefoglalva elmondhatjuk, hogy az α-alaninhidroxámsav igen jó komplexképző liganduma ennek a fémionnak. Az 1:1 fémion-ligandum aránynál végzett pH-potenciometriás mérések szerint a komplexképződés már pH = 2,0 körül megindul, melynek során először egy egymagvú, (O,O) kelátot tartalmazó részecske képződik. A pH növelésével ez átadja a helyét egy kétmagvú, majd egy (N,N) kelátot tartalmazó egymagvú részecskének. Ez utóbbi a rendszer meghatározó részecskéje, amely a fiziológiás pH-n a fémion közel 90%-át köti. pH = 9 felett ez a komplex deprotonálódik, amely folyamatra két különböző modellt tudtunk felállítani, két különböző képződő részecskével. A ligandum lúgos közegben is képes komplexben tartani a fémiont, a megfelelő hidroxokomplex mennyisége pH = 11-nél csak 10%. Az  elvégzett ESI-MS és 1H-NMR mérések jó egyezést mutatnak a pH-potenciometriás mérések alapján felállított modellel.
A munka a TÁMOP-4.2.2/B-10/-1-2010-0024 pályázat anyagi támogatásával valósult meg. 



